b'\n_START_ARTICLE_\nCesena\n_START_SECTION_\nGeografie\n_START_PARAGRAPH_\nSituat \xc3\xaentre dealurile pre-apeniniene toscano-romagnole \xc8\x99i c\xc3\xa2mpia Padului, pe Via Emilia Milano-Rimini, la vreo 27 de kilometri de Forl\xc3\xac, la circa cincisprezece kilometri de Marea Adriatic\xc4\x83 \xc8\x99i de vechiul s\xc4\x83u port pesc\xc4\x83resc Cesenatico, Cesena este traversat de r\xc3\xa2ul Savio \xc8\x99i de torentul Cesuola._NEWLINE_Ora\xc8\x99ul este situat la intersec\xc8\x9bia autostr\xc4\x83zilor Milano-Ancona (Autostrada Soarelui A1) \xc8\x99i Ravenna-Roma (E45).\n_START_SECTION_\nComune vecine\n_START_PARAGRAPH_\nBertinoro, Cervia (RA), Cesenatico, Civitella di Romagna, Gambettola, Longiano, Meldola, Mercato Saraceno, Montiano, Ravenna (RA), Roncofreddo, Sarsina\n_START_SECTION_\nIstoria\n_START_PARAGRAPH_\nDenumirea localit\xc4\x83\xc8\x9bii Cesena, \xc3\xaen timpul romanilor, era Caesena._NEWLINE_De la fondarea sa \xc3\xaen epoca etrusc\xc4\x83, \xc3\xaen secolul al VII-lea \xc3\xae. Hr., trec\xc3\xa2nd prin cea roman\xc4\x83, prin perioada bizantin\xc4\x83, apoi prin vicisitudinile diferi\xc8\x9bilor seniori, prin perioada statului pontifical, f\xc4\x83r\xc4\x83 s\xc4\x83 uit\xc4\x83m perioadele familiilor Ordelaffi, Malatesta, Borgia, epoca lui Napoleon, perioada Risorgimento-ului, apoi epoca lui Garibaldi, \xc8\x99i, pentru a \xc3\xaencheia, evenimentele din secolul al XX-lea, ora\xc8\x99ul Cesena a tr\xc4\x83it o istorie foarte bogat\xc4\x83 \xc8\x99i, \xc3\xaen acela\xc8\x99i timp, s\xc3\xa2ngeroas\xc4\x83.\n_START_SECTION_\nEconomia\n_START_PARAGRAPH_\nCesena este un important centru agricol (produc\xc8\x9bie, transformare \xc8\x99i conservare a fructelor \xc8\x99i legumelor, numeroase cresc\xc4\x83torii avicole, de bovine \xc8\x99i porcine).\n_START_SECTION_\nFrazioni\n_START_PARAGRAPH_\nAcquarola, Aie, Bagnile, Borello, Borgo di Ronta, Borgo delle Rose, Borgo Paglia, Botteghino, Budrio, Bulgaria, Bulgarn\xc3\xb2, Calisese, Calabrina, Capannaguzzo, Carpineta, Casalbono, Casale, Case Castagnoli, Case Frini, Case Gentili, Case Missiroli, Case Scuola Vecchia, Celincordia, Celletta, Diegaro, Formignano, Gattolino, Gualdo, Il Trebbo, Lizzano, Luogoraro, Luzzena, Macerone, Madonna dell\'Olivo, Martorano, Massa, Molino Cento, Monte Aguzzo, Monte Vecchio, Montereale, Monticino, Oriola, Osteria di Piavola, Paderno, Pievesestina, Pioppa, Ponte Abbadesse, Ponte Pietra, Pontecucco, Provezza, Rio Eremo, Rio Marano, Ronta, Roversano, Ruffio, Saiano, San Carlo, San Cristoforo, San Demetrio, San Giorgio, San Mamante, San Martino in Fiume, San Matteo, San Tomaso, San Vittore, Santa Lucia, Sant\'Andrea in Bagnolo, Settecrociari, Tessello, Tipano, Torre del Moro, Trebbo, Valdinoce, Villa Calabra, Villa Casone.\n_START_SECTION_\nBiblioteca Malatestiana\n_START_PARAGRAPH_\nBiblioteca Malatestiana este prima bibliotec\xc4\x83 public\xc4\x83 din Italia.\n_START_SECTION_\nBiblioteca Comandini\n_START_PARAGRAPH_\nBiblioteca Comandini, cu 40.000 de volume \xc8\x99i circa 1.200 de monede \xc8\x99i medalii diferite, a fost oferit\xc4\x83 ora\xc8\x99ului Cesena de familia Comandini, la moartea lui Federico Comandini, \xc3\xaen 1967.\n_START_SECTION_\nIl "Ponte Vecchio"\n_START_PARAGRAPH_\nIl "Ponte Vecchio" (Podul Vechi) a fost construit aproximativ \xc3\xaen acela\xc8\x99i loc cu podul datorat familiei Malatesta, care fusese distrus \xc3\xaen timpul unei umfl\xc4\x83ri a apelor, de la \xc3\xaenceputul secolului al XVIII-lea. Reconstruc\xc8\x9bia podului, cerut\xc4\x83 de papa Clement al XII-lea, a \xc3\xaenceput \xc3\xaen anul 1733. Dup\xc4\x83 o \xc3\xaentrerupere de treizeci de ani, lucrul re\xc3\xaencepe \xc3\xaen 1765 \xc8\x99i se \xc3\xaencheie \xc3\xaen 1773. Pentru a ap\xc4\x83ra de pericolele frecventelor umfl\xc4\x83ri ale apelor r\xc3\xa2ului Savio, care deterioraser\xc4\x83 precedentele construc\xc8\x9bii, arhitectul a decis construirea celor doi st\xc3\xa2lpi, care suport\xc4\x83 cele trei arcade, pe o baz\xc4\x83 solid\xc4\x83 care trebuie s\xc4\x83 atenueze intensitatea curentului de ap\xc4\x83. La fiecare extremitate, se afl\xc4\x83 c\xc3\xa2te o pereche de st\xc3\xa2lpi din c\xc4\x83r\xc4\x83mid\xc4\x83 \xc8\x99i piatr\xc4\x83 de Istria decorate cu steme \xc8\x99i pl\xc4\x83ci comemorative. Arcada central\xc4\x83, distrus\xc4\x83 \xc3\xaen timpul ultimului r\xc4\x83zboi, a fost reconstruit\xc4\x83 \xc3\xaen anul 1946, f\xc4\x83r\xc4\x83 ornamentul de piatr\xc4\x83 care acoperea \xc3\xaentregul parapet.\n_START_SECTION_\nDiverse\n_START_PARAGRAPH_\nDante Alighieri a imortalizat Cesena \xc3\xaen versurile Divinei Comedii, Infernul: "E quella cu\' il Savio bagna \'l fianco cos\xc3\xac com\'ella sie\' tra \'l piano e \'l monte, tra tirannia si vive e stato franco"\n_START_SECTION_\nSurse bibliografice\n_START_PARAGRAPH_\nTraduceri \xc8\x99i adapt\xc4\x83ri ale textelor existente \xc3\xaen limba italian\xc4\x83 \xc8\x99i limba francez\xc4\x83 \xc8\x99i limba spaniol\xc4\x83, la Wikipedia'